## El Festival Internacional de Música Antiga i Barroca de Peníscola rep l’Orquesta Barroca de Sevilla amb obres de Vivaldi i Bach

*** El concert de l’orquestra andalusa, el dimecres 31 de juliol a les 22:30 hores, comptarà amb el virtuós flautista valencià David Antich
* El piromusical *Foc Bbarroc!* donarà la benvinguda al mes d’agost a la platja Nord de Peníscola**

El Festival Internacional de Música Antiga i Barroca de Peníscola, organitzat per la Conselleria d’Educació, Cultura, Universitats i Ocupació, a través de l’Institut Valencià de Cultura, amb la col·laboració de la Diputació de Castelló i l’Ajuntament de Peníscola, presenta el dimecres 31 de juliol, a les 22:30 hores, en el castell del Papa Luna, la reconeguda Orquesta Barroca de Sevilla, que comptarà amb el virtuós flautista valencià David Antich.

L’Orquesta Barroca de Sevilla, amb més de 25 anys de trajectòria, se situa en el primer nivell de les agrupacions espanyoles que es dediquen a la interpretació de la música antiga amb criteris historicistes. El seu prestigi li ha permés obtindre nombrosos reconeixements com el Premi Nacional de Música (2011), el Premi Manuel de Falla (2010) o el Premi FestClásica (2011), entre altres.

Entre els intèrprets es troba el reconegut flautista valencià, David Antich. El músic té una àmplia trajectòria professional que l’ha portat a tocar amb importants orquestres de tot el món, així com una extensa producció discogràfica.

A més d’Antich, en el concert de Peníscola, l’Orquesta comptarà amb altres destacats músics com els violins d’Ignacio Ramal, Leo Rossi i Fumiko Morie; la viola de Pablo Prieto; el violoncel de Mercedes Ruiz; el contrabaix de Ventura Rico; el clavecí, Alejandro Casal; i la flauta de bec d’Alberto Domínguez.

L’orquestra andalusa arriba fins a Peníscola amb un repertori denominat *Vidas paralelas: Vivaldi y Bach*, compost per grans obres dels dos mestres.

**Programació**

La 29a edició del Festival Internacional de Música Antiga i Barroca de Peníscola inicia la seua recta final. Després del concert de l’Orquesta Barroca de Sevilla, el Festival donarà la benvinguda al mes d’agost amb el piromusical *Foc barroc!*. La platja Nord de Peníscola acollirà este espectacle en la nit del dijous 1 d’agost al divendres 2 d’agost, a partir de les 00:00 hores.

El festival s’acomiadarà amb la *Gala barroca* de Nuevas Voces del Barroco i Ensemble barroc (2 d’agost) i el tancament amb *Y si Versailles pudiera hablar…,* de La Spagna (3 d’agost).

**Venda d’entrades per als concerts**

Les entrades per als concerts al castell del Papa Luna tenen un preu de 12 euros, i poden adquirir-se en [la web de l’IVC](http://ivc.gva.es/), en les taquilles situades en la Casa de l’Aigua i els dies de concert en el castell.

La 29a edició del Festival Internacional de Música Antiga i Barroca de Peníscola compta amb la [web de l’IVC](http://ivc.gva.es/) i un perfil en xarxes socials (@ivcantigabarroca) amb tota la informació de les actuacions i venda d’entrades.

Fecha: 30/07/2024